Publication: Magyar Közlöny
Issue: MK-2010-26 (Year: 2010, Number: 26)
Era: contemporary
Section: 2010. évi X. törvény
Paragraph Index: 325

7. Egy új k) bekezdéssel egészül ki az alapokmány V. cikkének 12. szakasza, aminek a szövege a következõ: „k) Amennyiben az Alap a fenti c) bekezdés szerint a jelen alapokmány második módosításának idõpontját köve tõen általa megszerzett aranyat ad el, a bevételbõl az arany beszerzési árával egyezõ összeg elhelyezésre kerül az Általános Eszközök Számlán, a fennmaradó rész pedig a Befektetési Számlán kerül elhelyezésre a XII. cikk 6. szakasza f) pontjának rendelkezéseivel összhangban lévõ felhasználás céljából. Amennyiben a jelen alapokmány második módosítását köve tõen megszerzett arany kerül eladásra 2008. április 7. után, de a jelen rendelkezés hatálybalépésének idõpontja elõtt, akkor a jelen rendelkezés hatálybalépésekor, figyelmen kívül hagyva a XII. cikk 6. szakasza f) (ii) pontjában rögzített korlátozásokat, az Alapnak az Általános Eszközök Számláról a Befektetési Számlára kell utalnia az eladásból származó bevételnek (i) az eladott arany beszerzési árával, és (ii) a beszerzési áron felüli bevételek azon részével, ami már a jelen rendelkezés hatálybalépésének idõpontját megelõzõen átutalásra kerülhetett volna a Befektetési Számlára, csökkentett összegét.””

Source: https://magyarkozlony.hu/hivatalos-lapok/923d0ebe05cdc2cdf29cd5187c1e19c844eabc37/dokumentumok/ec49a0936e11d913dcd71cc6550831100aad31c4/letoltes